Ai jingïaroh ki nongïalam Shnong ïa u Dr. D.D Lapang
Nongpoh, Risaw, 20: Ki nongïalam shnong ha ka thaiñ Marmain ba hap ha Nongpoh Constituency ki la ai ka jingïaro kaba khraw ïa u Dr. D.D Lapang, MLA ka Nongpoh halor ka jingshim khia ïa ka jingeh ki paidbah kaba dei halor ka surok kaba ki la donkam ban ïoh noh da ka surok rong. Ki Rangbah Shnong kiba la ai ka jingkhublei kaba kyrpang ïa u Dr. D.D Lapang ki kynthup ïa u Rangbah Shnong Kuswai, Rangbah Shnong, Rongthelu, Rangbah Shnong Ingjal, Rangbah Shnong, Rongsahep, bad Rangbah Shnong Rongbata kiba dei ki shnong ha khappud Assam.
`Ka daw kaba la pynlong ïa ki ban ai ka jingkhublei kaba kyrpang ïa u Dr. D.D Lapang ka dei halor ka jingshim khia jong u ban pynïoh ïa ka Scheme MBT na ka bynta ban siang rong noh ïa ka surok na Khulia-Rongsahep- khuswai-Rongthelu ïa kaba shen yn siang rong noh mynta u snem.
Na ka liang kitei ki nongïalam Shnong ki la air uh ka jingkitbok kitrwiang ïa u Dr. D.D Lapang ba un dang shaid dang khlaiñ bad khamtam ba un dang lah ban leh ïa shibun ki kam kiba dei na kabynta ka bha ka miat bad ka roi ka par jong ki paidbah ka thaiñ bad ha ka Constituency hi baroh kawei. Ha kawei pat ka bynta, ka Shnong Kuswai ka la ïoh ïa u Rangbah Shnong ba thymmai uba dei u Bah Andrias Klein ba la jied thymmai ha ka jingïalang ka Dorbar Shnong kaba la pynlong ha ka 5 tarik u Risaw mynta u snem.